Дәүләтнеке булмаган пенсия фонды
Дәүләтнеке булмаган пенсия фонды - ябык типтагы акционерлык җәмгыяте; ул кертемчеләр белән төзелгән шартнамә нигезендә өстәмә пенсия түләүне тормышка ашыра. Бу фондтан пенсия түләү дәүләт пенсиясен түләү белән беррәттән башкарыла. Өстәмә пенсия түләү бу фондта катнашучыларның кертемнәре һәм аларны вакытлы файдаланудан алынган табыш исәбенә тәэмин ителә. Кертемнәрнең күләме, шартлары, тәртибе һәм өстәмә пенсия түләү кагыйдәләре дәүләтнеке булмаган пенсия фонды белән страховкаланучы арасында төзелгән килешүдә (ур расланган үрнәк шартнамә нигезендә төзелә) тәгаенләнәләр. Пенсия фондына ясалган кертемнәр һәм аларны капитал салу рәвешендә файдаланудан алынган табышның исемле пенси счетына кертелгән өлеше фондта катнашучының милке булып исәпләнә һәм фонд карамагында тора. Дәүләтнеке булмаган пенсия фондларының капитал салулары активлар белән идарә итүче махсуслаштырылган ширкәтләр аша башкарыла.